باش ناظیرین معاوینی بکیر بوزداغ، تورک عسگری‌نین عفرینده کونترولو تامین ائتدیگینی آنجاق بؤلگه‌ده داها گؤره‌جک چوخ ایشی اولدوغونو دئدی.
بوزداغ، ایستانبولدا مطبوعات نماینده‌لرینه گوندمه دایر بیانات‌لار وئردی.
سوریه‌نین عفرین شهرینین تورک سیلاح‌لی گوجلری و اؤزگو سوریه اوردوسو (اؤسو) طرفین‌دن بؤلوچو ترور تشکیلاتی پ.ک.ک/پ.ی.د-ی.پ.گ و داعشدن آزاد ائدیلمه‌سینه توخونان بوزداغ،
عفرین حاضیردا کونترول تامین اولونوب اما تورکیه‌نین ایشی بیتمه‌دی. داها گؤره‌جک چوخ ایشلریمیز وار" دئدی.
عفرین بیر بینادا میدانا گلن پارتلاییش نتیجه‌سینده 7 سیویل وطنداش و 4 اؤزگو سوریه اوردوسو عسگری‌نین هلاک اولماسینی قیمتلن‌دیرن بوزداغ،
تروریستلرین قاچما‌دان اوّل بؤلگه‌ده بیر چوخ تله و مین دؤشه‌دیغینی بیلیریک. اؤنجه‌لیکله او بؤلگه‌دکی بوتون ساحه‌لرین بو تله‌لردن تمیزلنمه‌سی، پارتلاییجی و بنزری ریسک یارادا‌جاق شئی‌لردن تمیزلنمه‌سی گرک" ایفاده‌لرینی ایستیفاده ائتدی.
عفرین بؤلگه‌سینه آپاریلان حرکاتین یالنیز بؤلگه پ.ک.ک/پ.ی.د-ی.پ.گ و داعش منسوب ترورچولاردان تمیزلمه مقصدیله محدود اولمادیغینی وورغولایان بوزداغ،
"بو ساده‌جه هدف‌لردن بیری. ان اؤنملی هدف؛ بؤلگه‌ده بیر ترور دهلیزی و ترور دولتی یارادیلماسی لاییحه‌سینی چؤک‌دورمک‌دیر. زیتون دالی عملیاتی دونن چاتدیغی سون اوغورلو هدف‌لرله یاناشی ترور مسیری و ترور دولتی یاراتماق پروژه‌سینی ده یوخ ائتمیش‌دیر، داغیتمیش‌دیر. بو عملیات زامانی معبدلره، مکتب‌لره، خسته‌خانا‌لارا، دینج اها‌لی‌نین چوخ یاشادیغی یئرلره، دینج خالقین مسکون اولدوغو ساحه‌لره هئچ بیر ضرر وئریلممیش‌دیر شکلینده دانیشدی.
